Klužo arena

Klužo arena (rumun. Cluj Arena) – įvairios paskirties stadionas Kluže-Napokoje, Rumunijoje. Vienas iš UEFA elitinių stadionų, kuris miesto savivaldybei kainavo 45 mln. eurų, talpina 30 201 žiūrovą. Namų rungtynes žaidžia FC Universitatea Cluj klubas. Istorija Pirmasis futbolo ir atletikos stadionas Kluže buvo pastatytas tarp 1908 ir 1911 m. Jis turėjo vieną medinę tribūną, kuri talpino 1500 žiūrovų. Oficialiai atidarytas 1911 m., buvo suorganizuotos futbolo rungtynės tarp Klužo miesto rinktinės ir Galatasaray SK. Šeimininkai laimėjo rungtynes 8–1. Galatasaray klubui tai buvo pirmosios rungtynės Europoje. 1961 m. pastatyta nauja tribūna. Tuo metu stadionas talpino 28 000 žiūrovų ir buvo pavadintas sprinterio Ion Moina vardu. Senojo stadiono griovimo darbai prasidėjo 2008 m. lapkričio 20 d. Naujo stadiono darbai buvo pradėti 2009 m. liepos 16 d. Jis atidarytas 2011 m. spalio 1 d. Po aštuonių dienų naujame stadione grojo Scorpions, kitą dieną Smokie. Pirmosios futbolo varžybos buvo surengtos spalio 11 d. Tai buvo draugiškos rungtynės tarp Universitatea ir FK Kubanʹ Krasnodar klubų. Pirmos Liga I rungtynės sužaistos spalio 17 d. tarp Universitatea ir FC Brașov. Galerija Šaltiniai Nuorodos Oficiali stadiono svetainė Archyvuota kopija 2012-04-19 iš Wayback Machine projekto. Cluj Arena Archyvuota kopija 2011-12-19 iš Wayback Machine projekto.